中江塔

中江塔勒垃中国安徽省芜湖市镜湖区青弋江搭长江交汇处，乃朝滨江公园E段中江塔公园里向，东南面贴咾临江桥。箇座塔五层楼八面个砖木结构楼阁式塔，每边长4.1米，塔高43.7米，当中塔刹高10.16米，每层楼当中开窗，窗个位置每层楼错开个，窗左右两边侪有畀江丄船导航用个灯龛。塔里向，底下两层楼是壁内折上式结构，顶丄三层楼是空筒式结构，分别是石梯、木梯。箇座塔有镇咾青弋江口、守持长江中流关锁个意思，畀人话成是“江上芙蓉”。

箇座塔明万历四十六年（1618年）修个，必过呒没造好，清康熙八年（1669年）纔重新开工民国·余谊密修，鲍实总纂，《民国芜湖县志·卷三十六·古迹志·名胜》：中江塔在县西长河入江处，为邑水口关锁，建于万历四十六年，工未竣，或谓与工关有碍，折损二层。清康熙八年公议重建，知县段文彬主之，乃落成。。1955年，造土质防水墙个辰光，拿底楼埋脱，外观变成四层楼，1987年修缮，恢复出檐部分，2009年4月份到10月份再进行修缮。

 参考资料 

分类:芜湖建筑物